Rikunarita-ORG/Wikinium huggingface dataset:
# Luftbåret kryssermissil

Et AGM-86 luftbåret kryssermissil i flukt (1980)
Et **luftbåret kryssermissil** (**ALCM**) er en krysserrakett som slippes eller avfyres fra et militært fly. De brukes vanligvis til å angripe forhåndsbestemt land- eller sjømål med konvensjonelle, kjernefysiske eller termonukleære stridshoder.

Bestemte typer ALCM (nåværende, tidligere og under utvikling), inkluderer:

* BrahMos (India/Russland)
* BrahMos-II (India/Russland)
* Air-Sol Moyenne Portée ASMP (Frankrike)
* AGM-28 Hound Dog (USA)
* AGM-86 ALCM (USA)
* AGM-129 ACM (USA)
* AGM-84H/K SLAM-ER (USA)
* AGM-158 JASSM (USA)
* AGM-158C LRASM (USA)
* LRSO (Long Range Stå Av Våpen) (USA)
* 10Kh (USSR)
* KSR-5 (USSR)
* Kh-20 (USSR)
* Kh-32 (Russland)
* Kh-55/Kh-555 (SOVJET/Russland)
* Kh-101/Kh-102 (Russland)
* Kh-59 (SOVJET/Russland)
* Soumar (Iran)
* Kalibr-missilet (Russland)
* Kh-61 (SOVJET/Russland)
* 3M-51 Alfa (Russland)
* 3M22 Zirkon (Russland)
* Kh-47M2 Kinzhal (Russland)
* Hatf-VIII (Ra'ad) (Pakistan)
* CJ-10 (rakett) (Kina)
* KEPD 350 (Tyskland/Sverige)
* Popeye (Israel)
* SOM (Tyrkia)
* Storm Shadow (Frankrike/STORBRITANNIA/Italia)
* Delilah (rakett) (Israel)
* Persevs (rakett) (Frankrike/STORBRITANNIA)

## Se også

* Air-launched ballistic missile

## Referanser
# Paul Wolfowitz

| Paul Wolfowitz |
| --- |
|  |
| Født | 22. des. 1943 (82 år) Brooklyn |
| Beskjeftigelse | Statsviter, diplomat, politiker, samfunnsøkonom, bankier  |
| Embete | * United States Deputy Secretary of Defense (2001–2005)
* Under Secretary of Defense for Policy (1989–1993)
* United States Ambassador to Indonesia (1986–1989)
* Assistant Secretary of State for East Asian and Pacific Affairs (1982–1986)
* Director of Policy Planning (1981–1982)
* President of the World Bank Group (2005–2007)
 |
| Utdannet ved | University of Chicago Cornell University Ithaca High School |
| Ektefelle | Clare Selgin Wolfowitz |
| Far | Jacob Wolfowitz |
| Parti | Det republikanske parti (1981–) Det demokratiske parti |
| Nasjonalitet | USA |
| Medlem av | Den trilaterale kommisjon |
|

---

Paul Wolfowitz på Commons |

**Paul Dundes Wolfowitz** (født 22. desember 1943 i Brooklyn i New York i USA) er en amerikansk diplomat og politiker. Han er mest kjent som viseforsvarsminister i USA og som direktør for Verdensbanken.

Wolfowitz har doktorgrad i statsvitenskap fra University of Chicago. Dessuten har han undervist ved Johns Hopkins University og Yale University. Under Ronald Reagan var han USAs ambassadør til Indonesia.

Wolfowitz ble direktør for Verdensbanken den 1. juni 2005. Han gikk av 30. juni 2007.

Wolfowitz er kjent for å være nykonservativ og for å vært en sterk tilhenger av den amerikanskledede invasjonen av Irak i 2003. Han har dobbelt statsborgerskap – amerikansk og israelsk.[*trenger referanse*]

## Referanser
# Mars Express

Mars Express
**Mars Express** er en europeisk ubemannet romsonde som går i bane rundt Mars og observerer planeten. Den er ESAs første Mars-sonde. Den ble skutt opp 2. juni 2003, og har kretset i bane rundt Mars siden 25. desember 2003. Mars Express brakte med seg en liten landingskapsel, kalt «Beagle 2», som landet på Mars den 26. desember 2003 for å lete etter liv. Ingen signaler ble mottatt fra Beagle 2 etter landingen.

## Mål

Fra Mars-bane skal Mars Express undersøke overflaten og atmosfæren på Mars.
Romsonden skal lete etter:

* tegn etter vann, ned til noen km under overflaten
* kartlegge overflaten på Mars mer nøyaktige enn noen gang tidligere (i farger og stereo)
* bestemme den detaljerte sammensetningen av overflaten
* bestemme tettheten og sammensetningen av atmosfæren
* studere hvilken påvirkning solvinden har på planeten.

## Referanser

## Eksterne lenker

* (en) Offisielt nettsted

* (en) Mars Express – kategori av bilder, video eller lyd på Commons
* (en) Fakta om Mars Express
# Det kinesiske vitenskapsakademi

Det kinesiske vitenskapsakademis bibliotek i Beijing
**Det kinesiske vitenskapsakademi** (forenklet kinesisk: 中国科学院; tradisjonell kinesisk: 中國科學院; pinyin: *Zhōngguó Kēxuéyuàn*, på engelsk: *The Chinese Academy of Sciences* [CAS]), tidligere kjent som *Academia Sinica*, er Folkerepublikken Kinas nasjonale akademi for naturvitenskaper. Det deler historiske røtter med *Academia Sinica* i Taipei.

Det har sitt hovedkvarter i Zhongguancun i bydistriktet Haidian i Beijing, og har avdelinger landet rundt. Det er en institusjon underlagt Kinas Statsråd, det vil di regjeringen. Akademiet har initiert hundrevis av kommersielle selskaper, blant annet selskapet Lenovo.

## Avdelinger

Det kinesiske vitenskapsakademi har seks avdelinger:

* I. Matematikk og fysikk,
* II. Kjemi,
* III. Biovitenskaper og medisinske vitenskaper,
* IV. Geovitenskaper,
* V. Computervitenskaper, og
* VI. Tekniske vitenskaper.

Dessuten har pr 2013 det kinesiske vitenskapsakademi tolv filialer i Shenyang, Changchun, Shanghai, Nanjing, Wuhan, Guangzhou, Chengdu, Kunming, Xi’an, Lanzhou og Ürümqi. Det kinesiske vitenskapsakademi har 84 institutter, to universitetet (Kinas universitet for vitenskap og teknikk i Hefei i Anhui og Det kinesiske vitenskapsakademis universitet), to colleges, fire dokumentasjons- og informasjonssentra, tre sentra for teknologisk support og to redigeringsenheter. Disse filialer og byråer befinner seg i tyve kinesiske provinser. Det kinesiske vitenskapsakademi har i åtte industriavdelinger utstyrt eller opprettet over 430 høyteknologiske selskaper - hvorav åtte er børsnoterte.

## Presidenter

1. Guo Moruo (郭沫若): 1949–1978
2. Fang Yi (方毅): 1979–1981
3. Lu Jiaxi (卢嘉锡): 1981–1987
4. Zhou Guangzhao (周光召): 1987–1997
5. Lu Yongxiang (路甬祥): 1997–2011
6. Bai Chunli (白春礼): 2011–

## Eksterne lenker

* (zh) Offisielt nettsted

* (en) Chinese Academy of Sciences – kategori av bilder, video eller lyd på Commons
# Tiangong-programmet

Kunstnerisk fremstilling av den ferdige romstasjonen Tiangong
**Tiangong** (kinesisk: 天宫, pinyin: *Tiāngōng*; «Det himmelske palass») er Folkerepublikken Kinas første romstasjonsprogram. Det ble etablert i 1992 som «Project 921-2», og er ikke tilknyttet Den internasjonale romstasjonen. Programmets første lille romlab, Tiangong-1, ble skutt opp og plassert i bane 29. september 2011. Det var planlagt at to små forsøksstasjoner til skulle skytes opp før den endelige romstasjonen, men den siste ble kansellert. Den permanente romstasjonen Tiangong ble ferdigstilt 3. november 2022.

## Forsøks-romstasjoner

Skisse av Tiangong 1
### Tiangong-1

Utdypende artikkel: Tiangong 1

Tiangong-1 ble skutt opp 29. september 2011. Modulen, som veier 8 tonn, vil fra starten av være ubemannet, men modulen har plass til tre astronauter, og kinesiske astronauter planlegger å besøke den i 2012. Det er imidlertid kun planlagt kortere opphold, og modulen er først og fremst et testmiljø for sammenkopling av fartøyer (dokking). I april 2018 falt Tiangong 1 ned over Stillehavet.

### Tiangong-2

Modell av Tiangong-2 (til høyre) dokket med en Shenzhou-kapsel (til venstre)
Tiangong-2 er en modul på 20 tonn ble skutt opp i 2016 og falt ned igjen fra jordbane i 2019. Denne modulen hadde plass til tre astronauter. Videreutviklet teknologi for sammenkopling av fartøyer (dokking) i rommet skal testes.

### Tiangong-3

Tiangong-3 var en planlagt forsøks-romstasjon som ble kansellert.

## Permanent romstasjon

Utdypende artikkel: Tiangong

Tiangong er en kinesisk romstasjon i lav jordbane. Den er hovedformålet med Tiangong-programmet. Stasjonen er per 2022 under bygging, mellom 340 og 450 km over jorden. Den forventes å få en masse på mellom 80 og 100 tonn, ca. ⅕ av den internasjonale romstasjonen.

## Referanser
# Nanjings aeronautiske og astronautiske universitet

**Nanjings aeronautiske og astronautiske universitet** (kinesisk: 南京航空航天大学, pinyin: *Nánjīng Hángkōng Hángtīan Dàxué*, offisielt engelsk navn: *Nanjing Aeronautics and Astronautics University*) er et universitet i Nanjing i provinsen Jiangsu i Folkerepublikken Kina. Universitetes kinesiske kortform er Nanhang 南航.

Skolen ble grunnlagt i oktober 1952, og gjennomgikk flere navneskifter til det fikk det nåværende i 1993.

## Forbindelser til militæret

Beijing Institute of Technology regnes som et av de såkalte «Syv sønner-universitetene» i Kina, det vil si universiteter med særlig tett forbindelse til det kinesiske militærapparatet. Disse syv universitetene er underlagt Kinas departement for industri- og informasjonsteknologi, som også koordinerer den teknologiske utviklingen innen det kinesiske militæret.

## Referanser

## Eksterne lenker

* Universitetets engelske hjemmeside Arkivert 30. september 2005 hos Wayback Machine.
* Universitetets kinesiske hjemmeside Arkivert 21. oktober 2008 hos Wayback Machine.
* tredimensjonalt kart over NUAA)
# Zhang Qingwei

| Zhang Qingwei |
| --- |
|  |
| Født | 7. nov. 1961 (64 år) Jilin |
| Beskjeftigelse | Politiker, flyingeniør, ingeniør, forretningsdrivende, gründer  |
| Embete | * Vice Chairperson of the Standing Committee of the National People's Congress
 |
| Utdannet ved | Northwestern Polytechnical University |
| Parti | Kinas kommunistparti |
| Nasjonalitet | Kina |

**Zhang Qingwei** (kinesisk: 张庆伟; født 1961 i Jilin i provinsen Jilin i Folkerepublikken Kina) er en kinesisk kommunistisk politiker.

Zhang har vært en av de ledende vitenskapsfolk innen det kinesiske romfartsprogram, og også innen landets flyindustri. Han var fra 2008 til 2009 leder for Statsrådets Kommisjon for vitenskap, teknologi og nasjonal forsvarsindustri.

I 2011 etterfulgte han Chen Quanguo som guvernør og stedfortredende partisekretær for provinsen Hebei.

## Referanser

## Eksterne lenker

* (en) Zhang Qingwei hos China Vitae